gl gl gl gl gl gl en gl gl en en gl gl vi en gl gl gl en gl la gl es gl gl gl gl gl gl gl gl gl gl gl gl gl gl gl gl gl gl gl gl gl war gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl it gl it it gl gl gl gl gl en en gl en gl gl da gl gl gl gl gl gl de la gl es gl pt gl gl gl gl gl gl gl gl gl gl gl gl gl gl gl gl gl gl gl gl vi gl gl vi gl gl vi gl gl vi gl gl sv gl gl gl gl gl gl gl gl gl en gl gl gl it gl gl gl en gl es it gl gl it gl gl gl gl gl gl gl gl gl gl gl gl gl gl
Deputación de A Coruña :: Ficha Nova
RPT, cadro de persoal e organigrama
Modelos de carteis de obras
A Deputación dá luz verde á segunda fase das obras de ampliación da estrada Negreira-Pontenafonso
vias-e-obras 20 de Novembro de 2020
Cun orzamento de 1,4 millóns de euros, supón un dos maiores investimentos programados na rede provincial de estradas para ampliar ata os 7 metros o tramo da vía que vai ata a ponte Barbazán
Destinaranse tamén 239.000 euros para mellorar a seguridade peonil entre os núcleos de Chorén e A Cruz, en Santiso
A comisión de Vías e Obras aprobou ambos proxectos, que serán refrendados no pleno de novembro
A Deputación da Coruña investirá 1.440.826,74 euros na ampliación e mellora dun segundo tramo da estrada provincial DP-5602 Negreira-Pontenafonso.
As obras, que veñen de ser aprobadas na comisión de Vías e Obras celebrada onte e serán referendadas definitivamente polo pleno provincial o venres, 28 de novembro, contan cun orzamento de 1.266.128,78 euros, ao que hai que sumar os 174.697,96 euros das expropiacións necesarias para levar a cabo os traballos.
O presidente da Deputación, Valentín González Formoso, destacou que se trata dun dos investimentos máis importantes programados este ano pola área de Vías de Obras da institución provincial, co que cumpre o compromiso do Goberno provincial de dar continuidade ao ensanche e mellora do trazado realizado no seu día nos primeiros seis quilómetros da estrada e que supuxeron unha notable mellora da seguridade.
Nesta segunda fase, as obras contemplan a ampliación da plataforma da estrada nun tramo de 2,5 quilómetros que vai dende o PK 6+105 ao 8+630, preto da ponte Barbazán, dotando a vía dunha calzada de 7 metros de ancho e beiravías de 0,5 metros naqueles puntos nos que a liña de planeamento o permita. Levaranse a cabo tamén traballos de corrección de trazado nas curvas máis perigosas, acondicionamento de drenaxe lonxitudinal e transversal da vía e sinalización.
Mellora da seguridade peonil na DP 7901 en Santiso
A Comisión de Vías e Obras aprobou tamén un investimento de 239.216,66 euros para as obras de mellora da seguridade da DP 7901 en Santiso.
As obras executaranse no tramo que discorre desde o inicio da vía ata o punto quilométrico 1+600, entre os núcleos de Chorén e A Cruz, onde hai varias casas illadas e a presenza de contedores de lixo reduce a visibilidade dos condutores e provoca que os peóns teñan que invadir a calzada para salvar o obstáculo.
Para evitalo, executarase unha senda transitable de formigón cun ancho que oscilará entre 1 e 1,5 metros e habilitarase unha superficie para os contedores de lixo empregando o mesmo pavimento da senda e aproveitando o espazo existente entre esta e o peche dunha parcela.
As obras contemplan a reposición da traída de auga e canalización soterrado do alumeado público. Non afectarán o cruceiro existente na zona, xa que se desenvolverán na marxe oposta da calzada.
A Deputación da Coruña completa as obras da rotonda de Iñás e a amplicación…
A Deputación estuda melloras da seguridade peonil nas estradas do Camiño que…
A Deputación da Coruña comeza as obras de mellora da estrada DP 1002 en…
A Deputación remata as obras da senda peonil que conecta os núcleos da Balada…
en toda a web
Pode que atopes interesante algún destes contidos:
Conservatorio Profesional de Danza
Atopa o que necesitas
2022 © Deputación Provincial de A Coruña. Todos os dereitos reservados
Localización Directorio Política de privacidade Aviso legal Mapa da web